HANKELEPING

							15.08.2024 nr 2-2/24/604-2

Riigi Kaitseinvesteeringute Keskus (registrikood 70009764, aadress Järve 34a, 11314 Tallinn), Kaitsevägi (registrikood 70008641, aadress Juhkentali 58, 15007 Tallinn) ja Kaitseliit (registrikood 7400072, aadress Toompea 8, 10142 Tallinn), keda esindab põhimääruse alusel Riigi Kaitseinvesteeringute Keskuse peadirektor Magnus- Valdemar Saar, edaspidi tellija,

ning

Forklift OÜ (registrikood 10914764, aadress Jänesselja 18, 85008 Sauga), keda esindab volituse alusel Margus Taada, edaspidi täitja,

eraldi pool ja ühiselt pooled, on sõlminud järgmise lepingu.

1.	Lepingu sõlmimise alus ja ese

1.1.		Leping on sõlmitud riigihanke „Tõstukite ostmine, rentimine, hooldus ja remont“ (viitenumber 274884), raamlepingu nr 2-2/24/604-1, riigihanke osas 2 läbi viidud minikonkursi „Tõstukite hooldus ja remont 2024–2026“ (viitenumber 281894) ja pakkumuse nr 502840 alusel.
1.2.		Lepingu ese on tõstukite hooldus ja remont.
1.3.		Lepingus kohalduvad kõik raamlepingu tingimused.

2.	Lepingu täitmine

2.1.		Tellija sõlmib lepingu (edaspidi ka kestvusleping) pakkujaga, kes on esitanud minikonkursi käigus riigihanke alusdokumentidele vastava ja pakkumuste hindamiskriteeriumite alusel parima pakkumuse (kes sai pakkumuste hindamisel enim väärtuspunkte) ning kellel puuduvad eduka pakkuja kontrollimise hetkel kõrvaldamise alused.
2.2.		Kestvusleping sõlmitakse teenuste tellimiseks lepingu perioodi jooksul minikonkursil nimetatud ja tehnilises kirjelduses (Lisa 1) kirjeldatud teenuste nimekirja ja kirjelduste alusel. Kestvuslepingu alusel on tellijal õigus tellida lepingu perioodi jooksul tehnilises kirjelduses nimetatud teenuseid eduka pakkumuse esitanud pakkujalt.
2.3.		Teenuse tellimine toimub alljärgneva korra alusel.

2.3.1.		Tellija esitab täitjale hinnapäringu e-posti teel.
2.3.2.		Täitja esitab hiljemalt 5 tööpäeva jooksul pärast tellijalt hinnapäringu saamist pakkumuse koos teenuse maksumusega, mis ei tohi ületada minikonkursil esitatud pakkumuse hinda. Juhul, kui täitjal pole võimalik sellest tähtajast kinni pidada, teavitab ta sellest tellijat viivitamata.
2.3.3.		Tellija annab pakkumusele nõusoleku ostutellimuse tegemise või keeldub pakkumusest hiljemalt 14 päeva jooksul. Tellija ei ole kohustatud esitatud pakkumuse alusel ostutellimust tegema.

3.	Teenuse üleandmine ja vastuvõtmine

3.1.		Teenuse osutamine tellija määratud sihtkohas toimub täitja poolt korraldatud transpordiga ja täitja kulul.
3.2.		Täitja on kohustatud kooskõlastama täpse teenuse osutamise aja tellija kontaktisikuga hiljemalt 5 tööpäeva enne planeeritud teenuse osutamist.
3.3.		Tööajana käsitletakse ajavahemikku esmaspäevast neljapäevani kellaaegadel 09.00–16.00 ja reedeti kellaaegadel 09.00–13.30.
3.4.		Kui teenuse osutamine viibib või kui teenust ei ole võimalik kokkulepitud kuupäeval osutada, on täitja kohustatud sellest koheselt teavitama tellija kontaktisikut e-kirja teel.
3.5.		Osutatud teenuse üleandmine täitjalt tellijale toimub üleandmise-vastuvõtmise akti (edaspidi: ÜVA) või kahepoolselt allkirjastatud saatelehega. ÜVA-l või saatelehel peab olema kirjas vähemalt tellija nimi (Riigi Kaitseinvesteeringute Keskus, Kaitsevägi, Kaitseliit), tellija kontaktisiku nimi, raamlepingu ja hankelepingu (ostutellimuse jms) number, teenuse liik, osutamise aeg ja koht ning täitja nimi.
3.6.		Vastavalt teenuse osutamise kohtadele koostatakse ka nii mitu ÜVA-d või saatelehte.
3.7.		ÜVA või saatelehe puudumise korral on tellijal õigus vastav teenus vastu võtta, kuid üleandmine-vastuvõtmine loetakse toimunuks korrektse ÜVA või saatelehe kättesaamisel.
3.8.		Täitja peab arvestama, et kui teenuse osutamine toimub julgeolekualal/objektil/ erivalverežiimiga alal, eeldab see täitjalt kui ka tema alltöövõtjatelt Kaitseväe dokumendis „Julgeolekutingimused“ sätestatud nõuete ja tingimuste täitmist (Lisa 2). Täitja peab taotlema Kaitseväe korralduse seaduse § 41³ sätestatud nõuete alusel vähemalt 7 tööpäeva enne teenuse osutamist sissepääsuluba Kaitseväe julgeolekualale ning esitama sissepääsutaotluse oma töötajate (sh ka alltöövõtjate) andmetega ja nende taustakontrolli teostamist lubava kirjaliku nõusoleku. Täitja peab arvestama asjaoluga, et julgeolekualaste nõuete mittejärgimise korral on tellijal õigus keelduda täitja ja tema alltöövõtjate territooriumile lubamisest.

4.	Lepingu maksumus ja maksetingimused

4.1.		Leping on sõlmitud fikseeritud perioodiks, mis algab tellijapoolsest allkirjastamisest ja kehtib kuni punktis 7 nimetatud tähtajani, mille jooksul tehakse tellimusi. Teenuse ühiku hinnad on määratud täitja pakkumuses ja need on lepinguperioodil siduvad. Teenuse tellimine toimub vastavalt tellija vajadustele vähemalt kirjalikku taasesitamist võimaldavas vormis esitatud tellimuste alusel, kus fikseeritakse vajadusel teenuse liik ning selle osutamise aeg ja koht.
4.2.		Lepingu eeldatav maht on 5 000 000,00 eurot, millele lisandub käibemaks.
4.3.		Täitja kanda jäävad kõik teenuse osutamisega seotud kulud.
4.4.		Tellija kanda jäävad osutatud teenuse vastuvõtmiseks, lepingu ettevalmistamiseks ja ostuhinna tasumiseks tehtavad kulud.
4.5.		Täitja esitab arve pärast teenuse nõuetekohast osutamist.
4.6.		Täitja esitab arve e-arvena (masintöödeldavas XML-formaadis). Juhul, kui väljaspool Eesti Vabariiki registreeritud täitjal ei ole tehnilistel põhjustel võimalik esitada e-arvet, siis ta esitab lepingus nimetatud e-posti aadressile PDF-formaadis arve juhul, kui ei ole teisiti kokku lepitud. Täitja esitab arve järgmiste andmetega:

Riigi Kaitseinvesteeringute Keskus, registrikood 70009764, Järve 34a, 11314 Tallinn
Kaitsevägi, registrikood 70008641, Juhkentali 58, 15007 Tallinn
Kaitseliit, registrikood 7400072, Toompea 8, 10142 Tallinn

Muud arvele märgitavad andmed:
kontaktisiku nimi Lehti Peri;
raamlepingu number 2-2/24/604-1;
hankelepingu number 2-2/24/604-2;
riigihanke viitenumber 274884;
riigihanke hanke osa viitenumber 274884002001001;
teenuse liik, osutamise aeg ja koht;
ühiku hind ja muu vajalik teave.

4.7.		Tellija tasub vastuvõetud ja lepingu tingimustele vastava osutatud teenuse eest arvel esitatud arveldusarvele 28 päeva jooksul pärast lepingutingimustele vastava arve kättesaamist. Arve esitamise aluseks on poolte poolt allkirjastatud ÜVA või saateleht ja vajadusel kvaliteedikontrolli akt.
4.8.		Tellija ei aktsepteeri arvet, mis ei vasta lepingutingimustele. Sellisel juhul täitja esitab uue arve 7 päeva jooksul.
4.9.		Täitja kohustub esitama vajadusel eraldi arve NATO relvajõudude tarbeks tehtud kulude kohta.

4.9.1.		NATO relvajõudude tarbeks tellitud teenusele rakendub 0%-line käibemaksumäär 	vastavalt käibemaksuseaduse §-le 15.
4.9.2.		Maksusoodustuse rakendamise aluseks on täitjale tellija poolt esitatud käibemaksu-	vabastuse tõend.

5.	Garantiikohustus

Lepinguga annab täitja paigaldatud varuosadele ja töödele vähemalt garantii 12 kuud. 

6.	Kontaktisikud

6.1.		Tellija kontaktisik on Lehti Peri (tel 5886 0855, e-post lehti.peri@rkik.ee).
6.2.		Täitja kontaktisik on Rivo Vinogradov (tel 5343 4946, e-post info@forklift.ee).

7.	Lõppsätted

Leping jõustub tellijapoolsest allkirjastamisest ja kehtib 24 kuud.

8.	Lisad

8.1.	Lisa 1. Tehniline kirjeldus
8.2.	Lisa 2. Julgeolekutingimused
8.3.	Lisa 3. Hooldusbaaside andmed
8.4.	Lisa 4. Täitja pakkumus

Tellija:										Täitja:

(allkirjastatud digitaalselt)							(allkirjastatud digitaalselt)

Magnus- Valdemar Saar							Margus Taada	
peadirektor									volitatud esindaja